**Calvar**

*Stefania Petrov*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Purtăm în vene sevă de trădare,

principiile noastre au devenit caduce,

răstignim adevărul fără remuşcare

şi spânzurăm Lumina pe cruce.

Prigonim iubirea şi iertarea divină,

ascunşi sub masca unui convins ateu,

cerşim cu îndurare o rază de lumină

şi îl crucificăm pe Dumnezeu.

Suntem bolnavi acut de duşmănie,

dezlănţuiţi de ură şi de nedreptate,

am rătăcit pastila pentru omenie,

ne pironim şi sfânta libertate.

Şi suntem slăbănogi fără scăpare,

iar în străfundul rost al firii,

cuprinşi de neputinţă şi de nepăsare,

sacrificăm şi sângele iubirii.